cyanic-selkie/wikianc huggingface dataset:
Αρτεμίσιο όρος
Το Αρτεμίσιο είναι βουνό της Πελοποννήσου που βρίσκεται στα σύνορα των νομών Αργολίδας και Αρκαδίας. Βόρεια ενώνεται με το Λύρκειο, δυτικά καταλήγει στο οροπέδιο της Μαντίνειας και νότια ενώνεται με τον Κτενιά. Είναι τμήμα της ευρύτερης οροσειράς που ενώνει τον Κορινθιακό με τον Αργολικό κόλπο και περιλαμβάνει τα βουνά Κυλλήνη, Ολίγυρτο, Τραχύ, Λύρκειο κ.α.
Η υψηλότερη κορυφή του βρίσκεται ανατολικά της Νεστάνης και έχει υψόμετρο 1.771 μέτρα. Ο Παυσανίας αναφέρει πως στην κορυφή του Αρτεμισίου υπήρχε ιερό της Άρτεμης. Το ιερό ήταν μέσα σε ένα δάσος από ιτάμους, το οποίο όμως καταστράφηκε εξαιτίας της υλοτομίας των δέντρων για το όμορφο ξύλο τους και της βραδείας ανάπτυξης του δέντρου. Σήμερα βρίσκονται πολλοί λίγοι ίταμοι στο βουνό.
Το όρος Αρτεμίσιο μαζί με το γειτονικό Λύρκειο συγκαταλέγεται στις 196 σημαντικές περιοχές για πουλιά της Ελλάδας (ΣΠΠΕ).
Από το Αρτεμίσιο διέρχεται η εθνική οδός Κορίνθου – Τριπόλεως, μέσω σηράγγων. Η κατασκευή της πρώτης από αυτές ολοκληρώθηκε το 1990 και η κατασκευή των υπολοίπων το 2009.
Παραπομπές
Κατηγορία:Βουνά της Αργολίδας Κατηγορία:Βουνά της Αρκαδίας
Αρχέλαος ο Αθηναίος
Ο Αρχέλαος ο Αθηναίος (490 π.Χ. – 420 π.Χ.) ήταν μαθητής του Αναξαγόρα και δάσκαλος του Σωκράτη.
Ο Αθηναίος αυτός φιλόσοφος θεωρούσε ως Αρχή του Κόσμου τον Νου, που ήταν η αρχική αιτία της κίνησης στην κοσμογονία του. Τα αίτια εμφάνισης της ζωής θεωρεί οτι είναι η θερμότητα και το ψύχος. Ο Αρχέλαος επίσης υποστηρίζει πως οι πρώτοι οργανισμοί αναπτύχθηκαν στη λάσπη.
Βιβλιογραφία
Κατηγορία:Αρχαίοι Έλληνες φιλόσοφοι Κατηγορία:Φιλόσοφοι της αρχαίας Ιωνίας
Ακετυλοχολίνη
right|thumb|250px|Χημική δομή ακετυλοχολίνης Η ακετυλοχολίνη είναι ένας από τους νευροδιαβιβαστές. Ανάλογα με τους υποδοχείς του μετασυναπτικού κυττάρου η δράση της μπορεί να είναι τόσο διεγερτική όσο και ανασταλτική. Βοηθά τον ακουστικό φλοιό στην αναγνώριση ομιλίας από θορυβώδη ηχητική πληροφορία*.
Παράγεται στο κυτταρόπλασμα των νευρικών κυττάρων από χολίνη, η οποία εισάγεται στο κύτταρο μέσω ενός ειδικού μεταφορέα και το ακετυλοσυνένζυμο Α (CoA), το οποίο χρησιμεύει ως δότης της ακετυλικής ομάδας. Το ένζυμο που καταλύει την αντίδραση είναι η ακετυλο-τρανσφεράση της χολίνης.
Ο νευροδιαβιβαστής αυτός απελευθερώνεται από τις απολήξεις προγαγγλιακών συμπαθητικών και παρασυμπαθητικών ινών, από τις απολήξεις των μεταγαγγλιακών παρασυμπαθητικών ινών, από τις απολήξεις των κινητικών νεύρων και από ορισμένες μεταγαγγλιακές απολήξεις που νευρώνουν ιδρωτοποιούς αδένες και αγγεία σκελετικών μυών.
Οι συνάψεις στις οποίες απελευθερώνεται ακετυλοχολίνη ονομάζονται χολινεργικές.
Οι υποδοχείς τους οποίους διεγείρει η ακετυλοχολίνη διακρίνονται σε μουσκαρινικούς και νικοτινικούς. Το όνομα αυτό οφείλεται στο γεγονός ότι η νικοτίνη φαίνεται να έχει τις ίδιες επιδράσεις επάνω στους μυς με την ακετυλοχολίνη.
Επίσης, οι υποδοχείς μπορεί να παρεμποδιστούν προκαλώντας κινητικές διαταραχές. Αναστολείς της ακετυλοχολίνης ενδεικτικά είναι το κουράριο και η ατροπίνη.
Κατηγορία:Νευροδιαβιβαστές Κατηγορία:Αμίνες Κατηγορία:Καρβοξυλικοί εστέρες
Μανουήλ Βλαστός
Ο Μανουήλ Βλαστός ήταν Έλληνας λόγιος του 16ου αιώνα.
Βιογραφικά στοιχεία
Συγγενής του ήταν μάλλον ο Μελέτιος Βλαστός. Σπούδασε το 1592 στην Πάδοβα και κατόπιν μετέβη στη Βενετία όπου έζησε αποκτώντας φήμη ως λόγιος.
Συγγράμματα
Ο Μανουήλ Λαμίος φέρει επιστολές του προς τον Διονύσιο Κατηλιανό, ιερομόναχο Πασατούρη, επίσκοπο Μονεμβασίας και άλλους. Προς τον Μανουήλ Βλαστό απηύθυναν επιστολή ο Λεόντιος ο Κύπριος και ο Κατηλιανός.
Πηγές
Κατηγορία:Έλληνες λόγιοι του 16ου αιώνα
Χριστιανός του Σλέσβιχ-Χόλσταϊν
Ο Χριστιανός (γερμ. Christian von Schleswig-Holstein-Sonderburg-Augustenburg, 22 Ιανουαρίου 1831 - 28 Οκτωβρίου 1917) από τον Οίκο του Σλέσβιχ-Χόλσταϊν-Σόντερμπουργκ ήταν πρίγκιπας του Σλέσβιχ-Χόλσταϊν.
Βιογραφία
Ήταν ο δευτερότοκος γιος του Χριστιανού Αυγούστου Β΄ του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Λουίζας Σοφίας του Όλντενμπουργκ-Γκίλντενλεβε, κόρης του Χριστιανού Κορράδου του Ντένεσκιολντ-Σάμσε.
Ο Φρειδερίκος Χριστιανός Κάρολος Αύγουστος γεννήθηκε στο Ανάκτορο Αουγκούστενμπουργκ και απεβίωσε το 1917 στο Κάστρο Σόμμπεργκ σε ηλικία 86 ετών. Ήταν αδελφός του Φρειδερίκου Η΄ του Σλέσβιχ-Χόλσταϊν.
Οικογένεια
Νυμφεύτηκε το 1866 την Έλενα, κόρη του Αλβέρτου της Σαξονίας-Κοβούργου & Γκότα και της Βικτωρίας του Ηνωμένου Βασιλείου. Είχε τέκνα:
Πηγές
Κατηγορία:Οίκος του Σλέσβιχ-Χόλσταϊν-Σόντερμπουργκ
Εστέλ Πάρσονς
Η Εστέλ Πάρσονς (Estelle Margaret Parsons, 20 Νοεμβρίου 1927) είναι Αμερικανίδα ηθοποιός, μέλος της Λεωφόρος της Δόξας του Αμερικανικού Θεάτρου (American Theatre Hall of Fame).
Γεννήθηκε στο Λιν της Μασσαχουσέτης  στις 20 Νοεμβρίου του 1927. Ήταν υποψήφια για Βραβείο Τόνυ για τη συμμετοχή της στις θεατρικές παραστάσεις: The Seven Descents of Myrtle (1968), Miss Reardon Drinks a Little (1971), Miss Margarida's Way (1978) και Mornings at Seven (2002).
Στην τηλεόραση, η Πάρσονς έπαιξε το ρόλο της μητέρας της Ροζάν Μπαρ στην πετυχημένη αμερικανική σειρά "Ροζάν".
Εξωτερικοί σύνδεσμοι
Κατηγορία:Βραβευμένες με Όσκαρ Β' Γυναικείου Ρόλου Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Kingdom Hearts (βιντεοπαιχνίδι)
Το Kingdom Hearts (ιαπωνικά: キングダムハーツ, Χέπμπορν: Kingudamu Hātsu) είναι βιντεοπαιχνίδι δράσης ρόλων που αναπτύχθηκε και κυκλοφόρησε από τη Square (νυν Square Enix) το 2002 για το PlayStation 2. Είναι το πρώτο παιχνίδι της σειράς Kingdom Hearts, και είναι το αποτέλεσμα της συνεργασίας μεταξύ της Squaresoft και της Walt Disney Company. Το παιχνίδι συνδυάζει χαρακτήρες και τοποθεσίες των κινουμένων σχεδίων της Disney με εκείνες των χαρακτήρων της σειράς Final Fantasy.
Η ιστορία ακολουθεί ένα νεαρό αγόρι με το όνομα Sora, ο οποίος προσπαθεί να σώσει το σύμπαν από τις δυνάμεις του σκότους. Την ομάδα του αποτελούν ο Ντόναλντ Ντακ, ο Γκούφυ, ενώ άλλοι κλασσικοί χαρακτήρες της Disney τον βοηθούν στην αποστολή του.
Το παιχνίδι σηματοδότησε την αποχώρηση της Square από τα κλασικά βιντεοπαιχνίδια ρόλων, συστήνοντας ένα σημαντικό στοιχείο δράσης περιπέτειας στον τρόπο παιχνιδιού. Το Kingdom Hearts περιλαμβάνει πλήρες επιτελείο ηθοποιών φωνής, και πολλούς από τους επίσημους ηθοποιούς φωνής χαρακτήρων της Disney. Τη θέση του σκηνοθέτη ανέλαβε, για πρώτη φορά, ο Τετσούγια Νομούρα, παλιός σχεδιαστής χαρακτήρων της Square.
Το Kingdom Hearts επαινέθηκε για τον ασυνήθιστο συνδυασμό της δράσης και της εναλλαγής ρόλων, όπως επίσης και για την απρόσμενη αρμονία της ανάμειξης στοιχείων της Square και της Disney. Υπήρξε κυρίαρχη παρουσία τη περίοδο των διακοπών του 2002, λαμβάνοντας πολυάριθμα βραβεία στο τέλος του έτους, στην κατηγορία των "Καλύτερων", και κατάφερε να κερδίσει το χαρακτηρισμό της Sony, "Greatest Hits". Από την κυκλοφορία του, η σειρά Kingdom Hearts έχει πουλήσει περισσότερα από 20 εκατομμύρια αντίγραφα παγκοσμίως, ενώ το αρχικό παιχνίδι έχει επιφέρει πολλά sequels. Το Kingdom Hearts είναι το δέκατο καλύτερο σε πωλήσεις βιντεοπαιχνίδι του PlayStation 2 όλων των εποχών και το πιο εμπορικά επιτυχημένο της σειράς.
Υπόβαθρο
Το σύμπαν του Kingdom Hearts απαρτίζεται από ένα σύνολο διαφόρων επιπέδων, που αναφέρονται ως "κόσμοι", μέσα από τους οποίους ο παίκτης προχωρά. Μπορεί να εξερευνήσει δεκατρείς κόσμους ενώ ένας, το Κάστρο του Disney, φαίνεται στα cutscences. Επιπλέον κόσμοι αναφέρονται από διάφορους χαρακτήρες, αλλά δεν είναι προσβάσιμοι διότι έχουν καταστραφεί από τα Heartless, πλάσματα του σκότους. Δέκα από τους κόσμους βασίζονται στη μυθοπλασία της Disney, και άλλα τέσσερα δημιουργήθηκαν από τη Square, ειδικά για το παιχνίδι.
Τα γραφικά και οι χαρακτήρες του κάθε κόσμοι σχεδιάστηκαν για να αποδώσουν το καλλιτεχνικό στυλ της αντίστοιχης ταινίας τους Disney. Κάθε κόσμος του Disney κατοικείται από χαρακτήρες της αντίστοιχης ταινίας: ο Ηρακλής και ο Φιλοκτήτης κατοικούν στο Olympus Colosseum, ενώ ο Αλαντίν, η Πριγκίπισσα Γιασμίν και ο Τζαφάρ στην Άγκραμπα. Κάθε κόσμος είναι ξέχωρος από τους άλλους και υπάρχει ξεχωριστά. Οι περισσότεροι χαρακτήρες των κόσμων δεν γνωρίζουν για την ύπαρξη των άλλων κόσμων, με μερικές εξαιρέσεις. Ο παίκτης ταξιδεύει από τον ένα κόσμο στον άλλο μέσω του Gummi Ship.
Οι κόσμοι που δημιουργήθηκαν ειδικά για το παιχνίδι αντικατοπτρίζουν τη γενική εμφάνιση των άλλων κόσμων και περιέχουν είτε νέους χαρακτήρες, είτε χαρακτήρες από αρκετά παιχνίδια της σειράς Final Fantasy. Οι νέοι κόσμοι συμπεριλαμβάνουν: τα Destiny Islands, όπου ξεκινά η ιστορία, την Traverse Town, η οποία υπηρετεί ως κομβικό σημείο σε όλο το παιχνίδι, το Hollow Bastion, το οποίο πολλοί χαρακτήρες του Final Fantasy αποκαλούν σπίτι, και το End of the World, ένα μεγάλο και σκοτεινό κόσμο, δημιουργημένο από τα απομεινάρια διαφόρων κόσμων που καταβρόχθισαν τα Heartless. Οι βασικοί χαρακτήρες ταξιδεύουν από κόσμο σε κόσμο για να σφραγίσουν κάθε "Κλειδαρότρυπα", η οποία προστατεύει τον κόσμο από τα Heartless, και κατ επέκταση, από την καταστροφή. Επίσης, προσπαθούν να ελαχιστοποιήσουν την επαφή τους με άλλους χαρακτήρες των κόσμων, για να τηρήσουν την ισορροπία. Αυτό, μερικές φορές, απαιτεί από τον Sora, τον Ντόναλντ και τον Γκούφυ να αναμειχθούν με τους κατοίκους του εκάστοτε κόσμου, αλλάζοντας την εξωτερική εμφάνισή τους.
Χαρακτήρες
Η συνεργασία μεταξύ των Square και Dinsey είχε ως αποτέλεσμα να αναμειχθούν γνωστοί χαρακτήρες των χαρακτήρων των εταιρειών, αλλά και να δημιουργηθούν κάποιοι νέοι, σχεδιασμένοι από τον Τετσούγια Νομούρα. Ο βασικός πρωταγωνιστής του παιχνιδιού είναι ο Sora, ένα 14χρονο αγόρι που επιλέχθηκε από το Keyblade, ένα όπλο με σχήμα κλειδιού, για να πολεμήσει το σκοτάδι. Το παιχνίδι επίσης περιλαμβάνει και τους δύο φίλους του από την πατρίδα του, τον Riku και την Kairi. Κατά τη μεγαλύτερη διάρκεια του παιχνιδιού, τον Sora συντροφεύουν ο Ντόναλντ Ντακ και ο Γκούφυ. Ο Ντόναλντ, ο μάγος της αυλής, και ο Γκούφυ, ο αρχηγός της βασιλικής φρουράς, στάλθηκαν από το Κάστρο του Ντίσνεϊ για να βρουν το Keyblade. Οι τρεις τους ενώνουν τις δυνάμεις τους για να βρουν τον Μίκυ Μάους, τον Riku και την Kairi. Ο βασικός ανταγωνιστής είναι Ansem, ο οποίος αναζητά τη δύναμη και τη γνώση, χρησιμοποιώντας τα σκοτεινά πλάσματα με το όνομα Heartless (Άκαρδα). Τα Heartless, καρδιές που έχουν διαφθαρεί από το σκοτάδι, υπηρετούν ως οι περισσότεροι εχθροί στο παιχνίδι, σε ποικιλία σχημάτων και μεγεθών.
Περισσότεροι από εκατό χαρακτήρες περιλαμβάνονται στο παιχνίδι, από τους οποίους κάποιοι είναι σημαντικοί για την ιστορία του και άλλοι κάνουν cameo, όπως τα 101 Σκυλιά της Δαλματίας, που παίζουν ρόλο σε ένα side-quest. Οι περισσότεροι κόσμοι διαθέτουν επίσης έναν κακό της Disney, τον οποίο ο παίκτης πρέπει να καταστρέψει. Ο παίκτης μπορεί να καλέσει διάφορους χαρακτήρες της Disney για να πολεμήσουν στο πλευρό του Sora, πράγμα που κάνει τον Ντόναλντ και τον Γκούφυ να αποχωρήσουν προσωρινά από τη μάχη, για όση ώρα διαρκεί το κάλεσμα. Οι χαρακτήρες που μπορούν να κληθούν είναι το Τζίνι από την ταινία Αλαντίν, την Τίνκερμπελ από το Πίτερ Παν, τον Σίμπα από τον Βασιλιά των Λιονταριών, ο Μούσου από τη Μουλάν, ο Μπάμπι και ο Ντάμπο από τις ομώνυμες ταινίες.
Η Square επίσης συμπεριέλαβε αρκετούς χαρακτήρες από τη σειρά Final Fantasy στο παιχνίδι, με μικρές αλλαγές, ώστε να ταιριάζουν στην ιστορία του παιχνιδιού. Στα Destiny Islands, ο παίκτης γνωρίζει νεότερες εκδοχές των χαρακτήρων Tidus και Wakka από το Final Fantasy X και τον Selfie από το Final Fantasy VIII. Στην Traverse Town, ο παίκτης συναντά τον Squall Leonhart (που αναφέρεται στο παιχνίδι ως "Leon") από το Final Fantasy VIII, καθώς και η Aerith, ο Cid και η Yuffie από το Final Fantasy VII. Αρχικά, στο παιχνίδι θα εμφανιζόταν η Rikku από το Final Fantasy X, αλλά τελικά αντικαταστάθηκε από τη Yuffie. Ο Cloud και ο Sephiroth από το Final Fantasy VII εμφανίζονται σε τουρνουά στο Olympus Coliseum, όπου ο παίκτης μπορεί να τους πολεμήσει. Η χρήση των χαρακτήρων από πιο πρόσφατες προσθήκες του Final Fantasy πηγάζει από το διχασμό του Νομούρα να χρησιμοποιήσει χαρακτήρες τους οποίους δεν σχεδίασε ο ίδιος. Επίσης, το παιχνίδι χρησιμοποιεί και άλλα σήματα κατατεθέν του Final Fantasy, όπως τα Moogles, τα οποία κάνουν τη σύνθεση ξεχωριστών αντικειμένων.
Ιστορία
Οι δύο χρησιμοποιούν το Gummi Ship για να φτάσουν στην Traverse Town, όπου ο Sora έχει καταλήξει. Ο Sora τους συναντά, και ταξιδεύουν όλοι μαζί για να βρουν ο Ντόναλντ και ο Γκούφυ τον Βασιλιά Μίκυ, και ο Sora τον Riku και την Kairi. Ταξιδεύουν σε διάφορους κόσμους, εμπνευσμένους από το σύμπαν της Disney, και μαθαίνουν πως ο κάθε κόσμος έχει την δική του "Κλειδαριά" η οποία, όταν κλειδώνεται, αποτρέπει την "καρδιά" του καθενός από το να απορροφηθεί από τα Heartless. Εν τω μεταξύ, μία ομάδα κακών του Disney, με αρχηγό τη Maleficent, αναζητά τις επτά Πριγκίπισσες της Καρδιάς για να ξεκλειδώσει την τελική κλειδαρότρυπα που οδηγεί στις "Βασιλικές Καρδιές" (Kingdom Hearts), μια περιοχή γνώσης, δύναμης και πηγή όλων των καρδιών. Η ομάδα των κακών συμπεριλαμβάνει και τον Riku, τον οποίο έχει πείσει η Maleficent ότι εγκαταλείφθηκε από τον Sora για νέους φίλους και το Keyblade, και του υπόσχεται ότι θα τον βοηθήσει να βρει την Kairi, με αντάλλαγμα την βοήθειά του. Ο πλέον ανταγωνιστικός Riku βρίσκει την Kairi, αλλά όχι την καρδιά της.
Ο Sora και οι σύντροφοί του τελικά φτάνουν στις βάσεις της Maleficent, στο Hollow Bastion. Ο Riku παίρνει το Keyblade από τον Sora, ισχυριζόμενος ότι είναι ο δίκαιος κάτοχός του, και ότι ο Sora το πήρε επειδή δεν ήταν αυτός παρόν. Ο Ντόναλντ και ο Γκούφυ, έχοντας ρητή εντολή να ακολουθήσουν το "κλειδί", αφήνουν απρόθυμα τον Sora για τον Riku. Ο Sora προκαλεί τον Riku, αναφέροντας ότι η καρδιά του αντλεί δύναμη από τους φίλους του: οι φίλοι του επιστρέφουν σ' αυτόν, καθώς και το ίδιο το Keyblade. Αφού οι τρεις μαζί καταστρέφουν τη Maleficent, ο Sora βρίσκει το σώμα της Kairi και συγκρούεται με τον Riku, ο οποίος έχει καταληφθεί από τον Ansem, μία φιγούρα που διαχειριζόταν τη Maleficent και τα Heartless εξ αρχής. Ο Ansem εξηγεί ότι η Kairi είναι μία Πριγκίπισσα της Καρδιάς, και ότι η καρδιά της κρυβόταν μέσα στο σώμα του Sora, από τη στιγμή που καταστράφηκαν τα Destiny Islands. Αφού τον καταστρέφουν, ο Sora στρέφει και χρησιμοποιεί το Keyblade στον εαυτό του και, από τη στιγμή που είναι σχεδιασμένο να ξεκλειδώνει καρδιές, ελευθερώνει την καρδιά της Kairi αλλά και τη δική του. Η καρδιά της Kairi επιστρέφει στο σώμα της, ολοκληρώνοντας την τελική Κλειδαρότρυπα, ενώ η καρδιά του Sora γίνεται Heartless. Ωστόσο, η Kairi αναγνωρίζει το Heartless, και το φως της καρδιάς της επαναφέρει τον Sora στην ανθρώπινη μορφή του.
Ο Sora, ο Ντόναλντ και ο Γκούφυ πολεμούν τον Ansem έξω από την πόρτα προς τις Βασιλικές Καρδιές, για τις οποίες ο Ansem πιστεύει ότι είναι το απόλυτο απόθεμα σκοταδιού. Ωστόσο, όταν ανοίγει την πόρτα, αποκαλύπτεται άπλετο φως, το οποίο εξουθενώνει και καταστρέφει τον Ansem. Πέρα από την πόρτα βρίσκονται ο Βασιλιάς Μίκυ και ο Riku, και βοηθούν τον Sora και τους υπόλοιπους να κλείσουν την πόρτα, διότι πέρα από αυτή υπάρχουν πολλά Heartless. Ο Μίκυ και ο Sora χρησιμοποιούν τα Keyblades τους για να κλειδώσουν την πόρτα. Οι κόσμοι που έχασαν από τα Heartless επαναφέρονται και ανασχηματίζονται. Το ίδιο συμβαίνει και στα Destiny Islands, και η Kairi επιστρέφει εκεί, ενώ ο Sora αναγκάζεται να χωριστεί από αυτή. Το παιχνίδι τελειώνει καθώς ο Sora, ο Ντόναλντ και ο Γκούφυ αποφασίζουν να σώσουν τον Μίκυ και τον Riku.
Ανάπτυξη
μικρογραφία|δεξιά|Το λογότυπο του παιχνιδιού
Μουσική
Τη σύνθεση και την παραγωγή της μουσικής του παιχνιδιού πραγματοποίησε η Γιόκο Σιμομούρα. Ενώ διασκευάστηκαν μελωδίες από προηγούμενες ταινίες της Disney, το μεγαλύτερο μέρος του soundtrack του Kingdom Hearts αποτελείται από γνήσια θέματα που γράφτηκαν ειδικά για το παιχνίδι. Η ενορχήστρωση στην αρχή και στους τίτλους τέλους του παιχνιδιού έγινε από τον Καόρου Γουάντα και εκτελέστηκαν από τη Νέα Φιλαρμονική της Ιαπωνίας. Το βασικό φωνητικό θέμα του παιχνιδιού για την αρχική ιαπωνική κυκλοφορία φέρει τον τίτλο Hikari (光). Η αγγλική εκδοχή του, με τον τίτλο Simple and Clean, χρησιμοποιήθηκε στις κυκλοφορίες για τη Δύση και την ιαπωνική επανακυκλοφορία, το Final Mix. Και οι δύο εκδοχές τραγουδήθηκαν από την Ουτάντα Χίκαρου. Η ανάμειξή της, σε συνδυασμό με τον ιαπωνικό τίτλο, ανακοινώθηκε τον Ιανουάριο του 2002. Η Χίκαρου ήταν η μόνη τραγουδίστρια που είχε στο μυαλό του ο Νομούρα για το βασικό θέμα του Kingdom Hearts. Αυτό σηματοδότησε την πρώτη φορά που η Χίκαρου ηχογράφησε τραγούδι για βιντεοπαιχνίδι. Το single Hikari κυκλοφόρησε στην Ιαπωνία στις 20 Μαρτίου του 2002 και έγινε πολύ δημοφιλές. Συγκεκριμένα, τον Αύγουστο του ίδιου έτους είχε πουλήσει περισσότερα από 860,000 αντίγραφα. Το soundtrack του Kingdom Hearts κυκλοφόρησε σε διπλό CD στις 27 Μαρτίου του 2002 και ένα χρόνο αργότερα στις Ηνωμένες Πολιτείες. Αργότερα, συμπεριλήφθηκε στο Kingdom Hearts Original Soundtrack Complete, το οποίο κυκλοφόρησε στην Ιαπωνία στις 28 Μαρτίου του 2007. Η μουσική του Kingdom Hearts συμπεριλήφθηκε, επίσης, στο άλμπουμ συλλογών καλύτερων έργων της Σινομούρα με τίτλο Drammatica.
Εξωτερικοί σύνδεσμοι
Κατηγορία:Βιντεοπαιχνίδια Kingdom Hearts Κατηγορία:Final Fantasy Κατηγορία:Βιντεοπαιχνίδια της Square Enix Κατηγορία:Βιντεοπαιχνίδια της Disney Κατηγορία:Βιντεοπαιχνίδια του 2002 Κατηγορία:Βιντεοπαιχνίδια δράσης ρόλων Κατηγορία:Αποκλειστικότητες του PlayStation 2 Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια crossover Κατηγορία:Μαγεία στα βιντεοπαιχνίδια
Χριστιανός Βίκτωρ του Σλέσβιχ-Χόλσταϊν
Ο Χριστιανός Βίκτωρ (αγγλ: Christian Victor, 14 Απριλίου 1867 - 29 Οκτωβρίου 1900) από τον Οίκο του Σλέσβιχ-Χόλσταϊν-Σόντερμπουργκ ήταν πρίγκιπας του Σλέσβιχ-Χόλσταϊν.
Βιογραφία
Ο Χριστιανός Βίκτωρ Αλβέρτος Λουδοβίκος Ερνέστος Αντώνιος ήταν ο πρωτότοκος γιος του Χριστιανού του Σλέσβιχ-Χόλσταϊν και της Έλενας, κόρης του Αλβέρτου της Σαξονίας-Κόμπουργκ & Γκότα και της Βικτωρίας του Ηνωμένου Βασιλείου.
Γεννήθηκε στο Κάστρο του Ουίνδσορ του Μπέρκσιρ της Μ. Βρετανίας και απεβίωσε το 1900 στην Πρετόρια της Νότιας Αφρικής σε ηλικία 33 ετών, άγαμος.
Παραπομπές
Κατηγορία:Οίκος του Σλέσβιχ-Χόλσταϊν-Σόντερμπουργκ
Άμπελος Σύρου
Η Άμπελος, γνωστή στους ντόπιους και ως νησάκι (της) Φάμπρικας, είναι μικρή βραχονησίδα στις νότιες ακτές του νησιού της Σύρου, σε γεωγραφικές συντεταγμένες πλάτος 37°23΄30΄΄ Βόρειο και μήκος 24°57΄22΄΄ Ανατολικό..
Γενικές πληροφορίες
Είναι ακατοίκητη και βρίσκεται απέναντι από την παραλία της Φάμπρικας (ανατολικά του χωριού Βάρη) και στην είσοδο του μικρού ομώνυμου λιμανιού. Διοικητικά ανήκει στη Δημοτική Ενότητα Ποσειδωνίας, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης υπαγόταν στον Δήμο Ποσειδωνίας.
Το υψόμετρο της βραχονησίδας δεν ξεπερνάει τα 10 μέτρα. Η χλωρίδα της αποτελείται από θαμνώδη βλάστηση (θυμάρι, αλμύρα), ενώ πριν μερικά χρόνια φυτεύτηκαν στο νησί από τους ντόπιους μερικά αλμυρίκια. Στην πανίδα του έχουν παρατηρηθεί τρωκτικά, αποδημητικά πουλιά και γλάροι.
Εξωτερικοί σύνδεσμοι
Αμπελος
Φρανκ Τσόρτσιλ
Ο Φρανκ Τσόρτσιλ (αγγλικά: Frank Churchill, 20 Οκτωβρίου 1901 - 14 Μαΐου 1942) ήταν Αμερικανός συνθέτης μουσικής ταινιών. Είναι γνωστός για τη μουσική που έγραψε στην ταινία της Disney Η Χιονάτη και οι επτά νάνοι, μερικά από τα πιο γνωστά τραγούδια είναι δικά του, όπως το Heigh-Ho, Whistle While You Work και το Someday My Prince Will Come. Με την εταιρεία συνεργάστηκε ξανά στις ταινίες: Ντάμπο, το ελεφαντάκι, Μπάμπι, αλλά και το Ο Ίκαμποντ και ο κύριος Τοντ.
Την καριέρα του την ξεκίνησε περί το 1915, όταν έπαιζε πιάνο σε κινηματογράφους. Αργότερα, άφησε τις ιατρικές σπουδές του και πήγε στο Λος Άντζελες να ακολουθήσει άλλη καριέρα. Το 1930 εντάχθηκε στη Disney. Μετά την επιτυχία της Χιονάτης, ο Τσόρτσιλ έγινε επικεφαλής στο μουσικό τμήμα της εταιρείας. Επίσης έχει υπάρξει δύο φορές υποψήφιος για Όσκαρ, αμφότερες μαζί με κάποιον άλλον, κερδίζοντας τελικά ένα, το 1940, με την ταινία Ντάμπο, το ελεφαντάκι. Ο Τσόρτσιλ άφησε την τελευταία του πνοή, στην Καλιφόρνια, αυτοκτονώντας, σε ηλικία 40 ετών.
Εξωτερικοί σύνδεσμοι
Κατηγορία:Αυτόχειρες καλλιτέχνες Κατηγορία:Αμερικανοί πιανίστες Κατηγορία:Βραβευμένοι με Όσκαρ Καλύτερης Πρωτότυπης Μουσικής Κατηγορία:Αμερικανοί συνθέτες μουσικής ταινιών
Κωνσταντίνος Ρουγκάλας
Ο Κωνσταντίνος Ρουγκάλας (Πάτρα, 13 Οκτωβρίου του 1993) είναι Έλληνας ποδοσφαιριστής, ο οποίος αγωνίζεται ως αμυντικός.
Σε συλλογικό επίπεδο
Την περίοδο 2012-13, ο τότε προπονητής της ομάδας, Λεονάρντο Ζαρντίμ, συμπεριέλαβε τον Ρουγκάλα στη λίστα για τους αγώνες του Ολυμπιακού στο Τσάμπιονς Λιγκ. Παράλληλα, μαζί με τον Λεάντρο Πίντο, αποτελούσαν το βασικό κεντρικό αμυντικό δίδυμο της ομάδας νέων του Ολυμπιακού που συμμετείχε στο Champions League Νέων του 2013, το NextGen Series. Με τον Ολυμπιακό κατέκτησε τρεις τίτλους σε επίπεδο νέων και συγκεκριμένα δύο πρωταθλήματα Ελλάδας Κ-17 (2010, 2011) και ένα πρωτάθλημα Ελλάδας Κ-20 (2013).
Λόγω της μη συμμετοχής του στην πρώτη ομάδα του Ολυμπιακού, η διοίκηση του συλλόγου αποφάσισε να τον δώσει δανεικό, με τον Εργοτέλη να εκφράζει έντονα το ενδιαφέρον του και τελικά στις 2 Σεπτεμβρίου του 2013, ο κρητικός σύλλογος ανακοίνωσε τον ετήσιο δανεισμό του, όμως το γεγονός ότι δεν πραγματοποίησε καμία συμμετοχή στο ελληνικό πρωτάθλημα με την ομάδα της Κρήτης είχε ως αποτέλεσμα ο Ολυμπιακός να τερματίσει πρόωρα τον δανεισμό του λίγους μήνες αργότερα. Κατά τη μεταγραφική περίοδο του Ιανουαρίου του 2014, ο Κωνσταντίνος Ρουγκάλας δόθηκε και πάλι δανεικός, αυτή τη φορά στον Φωστήρα, ομάδα της Β' Εθνικής, με τον οποίο πραγματοποίησε 21 συμμετοχές, ενώ κατάφερε να πετύχει και ένα γκολ.
Το καλοκαίρι του 2014, ο Κωνσταντίνος Ρουγκάλας δόθηκε δανεικός για έναν χρόνο στην Ατλέτικο Μαδρίτης Β, η οποία αγωνιζόταν στην τρίτη κατηγορία της Ισπανίας, όμως τον Φεβρουάριο του 2014 έμεινε ελεύθερος, υπογράφοντας συμβόλαιο 2,5 ετών στον Ηρακλή Θεσσαλονίκης, από τον οποίο αποχώρησε όμως έπειτα από ένα εξάμηνο.
Τον Ιούλιο του 2015 ανακοινώθηκε η συμφωνία του με τη βελγική Λέουβεν, με την οποία υπέγραψε διετές συμβόλαιο συνεργασίας, αποχώρησε όμως έναν χρόνο αργότερα.
Τον Ιανουάριο του 2017 συμφώνησε με την Τίργκου Μούρες, όπου παρέμεινε έξι μήνες, έχοντας 10 συμμετοχές πρωταθλήματος. Το καλοκαίρι του 2017 αποχώρησε για να συνεχίσει στη Βέστερλο, υπογράφοντας διετές συμβόλαιο συνεργασίας.
Στις εθνικές ομάδες
Ο Κωνσταντίνος Ρουγκάλας υπήρξε διεθνής με όλες τις μικρές εθνικές ομάδες. Το 2010 συμμετείχε με την Παίδων στην τελική φάση του ευρωπαϊκού πρωταθλήματος, όπου αυτή συμπεριλήφθηκε από την επίσημη ιστοσελίδα της UEFA στους δέκα καλύτερους ποδοσφαιριστές της τελικής φάσης του ευρωπαϊκού πρωταθλήματος. Το 2012 συμμετείχε με την Νέων στην τελική φάση του ευρωπαϊκού πρωταθλήματος, όπου η ελληνική ομάδα αγωνίστηκε στον τελικό, χάνοντας από την αντίστοιχη ομάδα της Ισπανίας.
Εξωτερικές πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Ολυμπιακού Πειραιώς Κατηγορία:Αμυντικοί ποδοσφαιριστές Κατηγορία:Ποδοσφαιριστές Εργοτέλη Κατηγορία:Ποδοσφαιριστές Φωστήρα Κατηγορία:Ποδοσφαιριστές Ατλέτικο Μαδρίτης Β Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές ΟΧ Λέουβεν Κατηγορία:Ποδοσφαιριστές ΑΣΑ 2013 Τάργκου Μούρες Κατηγορία:Ποδοσφαιριστές ΚΒΚ Βέστερλο Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Λίγκα 1 (Ρουμανία) Κατηγορία:Ποδοσφαιριστές ΦΚ Ντούναρεα Καλαράς Κατηγορία:Ξένοι ποδοσφαιριστές στο Βέλγιο Κατηγορία:Ποδοσφαιριστές Λίγκα 2 (Ρουμανία) Κατηγορία:Ξένοι ποδοσφαιριστές στη Ρουμανία
Μάρθα Τσέις
Η Μάρθα Κόουλς Τσέις (Martha Cowles Chase, 30 Νοεμβρίου 1927 - 8 Αυγούστου 2003), γνωστή και σαν Μάρθα Κ. Επστάιν (Martha C. Epstein), ήταν Αμερικανίδα γενετίστρια κυρίως γνωστή για τη συμμετοχή της στην ομάδα που το 1952 απέδειξε μέσω πειραμάτων ότι το DNA και όχι πρωτεΐνη είναι το γενετικό υλικό.
Βιογραφικό
Γεννήθηκε το 1927 στο Κλίβελαντ Χάιτς του Οχάιο. Το 1950 έλαβε Μπάτσελορ από το Κολέγιο του Γούστερ και το 1964 διδακτορικό από το Πανεπιστήμιο της Νότιας Καλιφόρνια.
Ο Χέρσεϊ και η Τσέις δημοσίευσαν τα αποτελέσματα των πειραμάτων τους το 1952. Το πείραμα τους ενέπνευσε τον Αμερικανό ερευνητή Τζέιμς Γουάτσον, ο οποίος μαζί με το Βρετανό Φράνσις Κρικ κατανόησε τη δομή του DNA στο εργαστήριο Κάβεντις του Πανεπιστημίου του Κέιμπριτζ το επόμενο έτος.
Ο Χέρσεϊ μοιράστηκε το Βραβείο Νόμπελ Ιατρικής με τους Σαλβαδόρ Λούρια και Μαξ Ντελμπρούκ το 1969. Η Τσέις, ωστόσο, δεν έλαβε ποτέ ανάλογη διάκριση για τη συμβολή της. Συνέχισε να εργάζεται σαν βοηθός εργαστηρίου, αρχικά στο Εθνικό Εργαστήριο του Όακ Ριτζ στο Τενεσί και στη συνέχεια στο Πανεπιστήμιο του Ρότσεστερ έως ότου μετακόμισε στο Λος Άντζελες στα τέλη της δεκαετίας του 1950. Εκεί παντρεύτηκε το βιολόγο Ρίτσαρντ Έπστάιν. Μια σειρά προσωπικών ατυχιών τη δεκαετία του 1960 έθεσε τέλος στην επιστημονική της σταδιοδρομία. Για δεκαετίες υπέφερε από μια μορφή άνοιας που της στέρησε τη βραχυπρόθεσμη μνήμη της. Πέθανε στις 8 Αυγούστου 2003 από πνευμονία.
Εξωτερικοί σύνδεσμοι
Κατηγορία:Αμερικανίδες επιστήμονες Κατηγορία:Αμερικανοί γενετιστές
Διοργανώσεις Ε.Π.Σ. Ηπείρου 2015–16
Για την περίοδο 2015–16, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ιωαννίνων.
Η πρωταθλήτρια ομάδα της ΕΠΣ Ηπείρου λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ηπείρου, αποκτά το δικαίωμα συμμετοχής στο Κύπελλο Ερασιτεχνών.
Η σεζόν 2015-16 περιλαμβάνει πρωτάθλημα, κύπελλο και σούπερ καπ. Επίσης περιλαμβάνει πρωταθλήματα νέων, παίδων, προπαίδων, τζούνιορς,προτζούνιορς,μπαμπίνι.
Πρωτάθλημα
Η δομή του πρωταθλήματος της Ε.Π.Σ. Ηπείρου είναι η εξής:
Β ερασιτεχνική
Ανέβηκαν από την Γ ερασιτεχνική η Ζίτσα και η Χαραυγή γιατί δεν κατέβηκαν το Καλπάκι στην Α ερασιτεχνική και η Αμπελιά στην Β ερασιτεχνική. Μετά την μη άνοδο του Βελισσαρίου δεν θα υπάρξει αγώνας μπαράζ για τους τρίτους της βαθμολογίας, εκτός αν υπάρξει αποχώρηση ομάδας. Ανεβαίνουν οι 2 πρώτοι και πέφτουν οι 5 τελευταίοι.
Α όμιλος
Το σωματείο 'ΑΕΤΟΣ ΠΡΩΤΟΠΑΠΠΑΣ ' έχει -3 βαθμούς. Διακοπή αγώνα με ΠΑΣΣΑΡ.ΡΟΔΟΤΟΠΙΟΥ
Β όμιλος
Το σωματείο 'Α.Σ.ΧΑΡΑΥΓΗΣ ' έχει -3 βαθμούς. Διακοπή αγώνα με ΑΓΡΟΤ.ΚΑΣΤΡΙΤΣΑΣ
Το σωματείο 'ΟΛΥΜΠΙΑΚΟΣ ΒΟΤΑΝΙΚΟΥ ' έχει -3 βαθμούς. Δεκτή ένσταση από Σωματείο Π.Α.Σ.ΜΕΤΣΟΒΟ
Γ ερασιτεχνική
Στο πρωτάθλημα συμμετέχουν 3 καινούριες ομάδες.Η Κληματιά και η Ρόνα Ανηλίου που επανιδρύθηκαν και ο Μαχητής Ιωαννίνων που είναι νέο σωματείο. Δεν δήλωσαν συμμετοχή ο ο Ολυμπιακός Ιωαννίνων, οι Βαρυάδες, το Σιστρούνι, το Επισκοπικό και ο Μαβίλης. Ο ΠΑΣ Ατρόμητος 95 συμμετέχει μονάχα στα πρωταθλήματα υποδομών.
Στο τέλος της χρονιάς έγινε ένα άτυπο σούπερ καπ μεταξύ των πρωταθλητών των δυο ομίλων, φιλανθρωπικού χαρακτήρα, για την στήριξη των προσφύγων στην Κατσικά.Ο αγώνας έγινε στο Στ. Τσανακτσής στις 11/4/16,στις 19.00. Νικήτρια αναδείχτηκε η ΑΕ Γιάννινα με 3-2.
Α όμιλος
Το σωματείο 'Α.Ε.ΛΑΨΙΣΤΑΣ 2006 ' έχει -2 βαθμούς. Δεν προσήλθε να αγωνισθεί με το Σωματείο ΑΣ ΦΛΟΓΑ ΠΕΤΣΑΛΙΟΥ
Το σωματείο 'Α.Ε.ΛΑΨΙΣΤΑΣ 2006 ' έχει -2 βαθμούς. Δεν προσήλθε να αγωνισθεί με το Σωματείο Α.Ε.ΚΑΡΥΩΝ
Β όμιλος
Το σωματείο 'Α.Ε.ΚΡΑΨΗΤΩΝ-ΚΑΠΠΑΔΟΚΩΝ ' έχει -2 βαθμούς. Δεν προσήλθε να αγωνισθεί με το Σωματείο ΑΣ ΑΧΕΡΩΝ ΡΩΜΑΝΟΥ
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Ηπείρου.
1η φάση
Τα παιχνίδια έγιναν στις 28,29,30,31 Αυγούστου 2015 και στις 2 Σεπτεμβρίου 2015.
Α.Π.Ο. Δαβάκης - '''Π.Α.Σ. Περιβλέπτου 2-5'''
Τιτάν Λογγάδων - Παντελ. Δροσοχωρίου 4-2
Θύελλα Ελεούσας - Π.Α.Σ. Αλμυρός 5-0
'''Α.Σ. Απείθαρχος - Πύρρος Μπιζανίου 2-0'''
Πανζαγορισιακός - '''Α.Ε.Δ. Πωγωνάτος 0-2'''
'''Θρίαμβ. Σερβιανών - Αετός Αετορράχης 2-0'''
'''Π.Α.Ο. Κρύας - Δόξα Αναργύρων 9-0'''
Πίνδος Κόνιτσας - Α.Π.Ο.Ε.Λ 2-0
'''Α.Ο. Ανατολής''' - Α.Ε. Γιάννενα 4-0
'''Α.Ο. Αμπελόκηποι - Αστήρ Αμφιθέας 1-0'''
Α.Ο. Ζωοδόχος - '''Α.Ο. Σταυρακίου 2009 1-2'''
Α.Ε. Πραμάντων - '''Α.Ε. Χουλιαράδων 0-4'''
Α.Ε. Ρίζας - '''Πασσαρ. Ροδοτοπίου 1-3'''
'''Α.Σ. Αετός Νήσου - Αετός Πρωτόπαππας 6-1'''
Δόξα Κρανούλας - Προοδ. Περάματος 4-2
'''Α.Σ. Χρυσοβίτσας''' - Π.Α.Σ. Κάστρου 3-2
'''Π.Α.Ο. Ασβεστοχωρίου''' - Αγροτ. Αστ. Άνω Καλαμά 2-0
Θύελλα Κατσικάς - Α.Ο. Αμέρου Μηλέας 3-0
'''Π.Α.Σ. Αγίας Μαρίνας''' - Α.Σ. Φλόγα Πετσαλίου 4-1
'''Π.Α.Ο. Κουτσελιού - Αετός Χαροκοπίου 3-0'''
'''Α.Ε. Ραφταναίων''' - Π.Α.Σ. Μετσόβου 0-0 (πεν: 5-4)
'''Κεντ. Μουσιωτίτσας''' - Α.Ε. Κραψητών-Καππαδόκων 4-0
'''Α.Ε. Μικρασιατών''' - Α.Ε. Πλατανιάς 3-0
'''Π.Α.Σ. Κράψης''' - Αετός Μ. Περιστερίου 3-0
Π.Α.Ο. Πεντέλης - '''Π.Α.Σ. Γιάννινα (Κ-20) 1-4'''
'''Α.Ε. Καρυών''' - Π.Α.Ο. Κόνιτσας 2-0
2η φάση
Τα παιχνίδια έγιναν στις 22 και 23 Σεπτεμβρίου 2015.
Τιτάν Λογγάδων - Α.Σ. Απείθαρχος 3-0
Θρίαμβ. Σερβιανών - Πίνδος Κόνιτσας 0-1
'''Α.Ε. Χουλιαράδων''' - Α.Ο. Πεδινής 1-0 παρ.
'''Α.Ο. Αμπελόκηποι''' - Π.Α.Ο. Κρύας 1-1 (πεν: 3-1)
'''Α.Ε. Μικρασιατών''' - Π.Α.Σ. Περιβλέπτου 2-1 παρ.
Θύελλα Ελεούσας - Α.Ε. Ραφταναίων 3-1
Α.Σ. Χρυσοβίτσας - '''Α.Ο. Κόντσικας 0-1 παρ.'''
'''Π.Α.Σ. Αγίας Μαρίνας''' - Π.Α.Σ. Κράψης 3-1
'''Κεντ. Μουσιωτίτσας''' - Α.Ε.Δ. Πωγωνάτος 2-0
Ολυμπιακός Βοτανικού - '''Α.Ο. Ανατολής 1-3'''
Χωρίς αγώνα:ΠΑΣ Γιάννινα (Κ-20),ΑΟ Βελισσαρίου.
3η φάση
Τα παιχνίδια έγιναν στις 21 Οκτωβρίου 2015 εκτός από το παιχνίδι Αμπελόκηποι-ΠΑΣ Γιάννινα που έγινε στις 4 Νοεμβρίου 2015.
Θύελλα Ελεούσας - Πασσαρ. Ροδοτοπίου 2-1
'''Π.Α.Σ. Αγίας Μαρίνας''' - Α.Ο. Κόντσικας 3-2
'''Α.Ο. Ανατολής''' - Α.Ο. Βελισσαρίου 3-0
Τιτάν Λογγάδων - '''Κεντ. Μουσιωτίτσας 0-1'''
Α.Ο. Σταυρακίου 2009 - Θύελλα Κατσικάς 0-0 (πεν:1-4)
Πίνδος Κόνιτσας - Α.Ε. Χουλιαράδων 2-1
Α.Ο. Αμπελόκηποι - '''Π.Α.Σ. Γιάννινα (Κ-20) 0-2'''
'''Α.Ε. Μικρασιατών - Δόξα Κρανούλας 2-0'''
4η φάση
Τα 3 πρώτα παιχνίδια έγιναν στις 18 Νοεμβρίου 2015 ενώ το τέταρτο στις 25 Νοεμβρίου 2015.
Κεντ. Μουσιωτίτσας - Πίνδος Κόνιτσας 0-0 (πεν:3-4)
Θύελλα Ελεούσας - Α.Ε. Μικρασιατών 4-1
Θύελλα Κατσικάς - '''Α.Ο. Ανατολής 1-1 (παρ:2-2) (πεν: 2-4)'''
'''Π.Α.Σ. Γιάννινα (Κ-20)''' - Π.Α.Σ. Αγίας Μαρίνας 4-1
5η φάση
Τα πρώτα παιχνίδια έγιναν στις 20 Ιανουαρίου 2016 και τα δεύτερα στις 27 Ιανουαρίου 2016.
Πίνδος Κόνιτσας - ΑΟ Ανατολής 2-4
ΑΟ Ανατολής-Πίνδος Κόνιτσας 2-0
'''Π.Α.Σ. Γιάννινα (Κ-20) - Θύελλα Ελεούσας 4-0'''
Θύελλα Ελεούσας-Π.Α.Σ Γιάννινα (Κ-20) 0-1
6η φάση
Ο αγώνας έγινε στις 17 Φεβρουαρίου 2016 στις 17.00 στο γήπεδο Ζωσιμάδες.
ΑΟ Ανατολής-ΠΑΣ Γιάννινα (Κ-20) 0-0 (παρ:0-0) (πεν:3-2)
Σούπερ Καπ
Το σούπερ καπ έγινε μεταξύ των Χουλιαράδων και του Βελισσαρίου στο γήπεδο Ζωσιμάδες στις 23 Αυγούστου 2015 στις 18.00.Νικητής αναδείχθηκε το Βελισσάριο με σκορ 1-0.
Νέων
Το πρωτάθλημα έγινε σε έναν όμιλο. Αφού έγινε αγώνας κατάταξης ακολούθησαν τα ημιτελικά. Στα ημιτελικά ο ΑΟ Ανατολής κέρδισε τον ΠΑΣ Ατρόμητο 95 (2-2,4-3 πεν.) και ο ΠΑΣ Γιάννινα τις Ελπίδες Ιωαννίνων 2-0. Στον μικρό τελικό ο ΠΑΣ Ατρόμητος 95 κέρδισε τις Ελπίδες Ιωαννίνων με 2-1.Στον μεγάλο τελικό ο ΠΑΣ Γιάννινα κέρδισε τον ΑΟ Ανατολής με 2-1.
Παίδων
Αφού έγιναν όμιλοι σε Α και Β φάση και ένας αγώνας κατάταξης,ακολούθησαν τα τελικά. Στα ημιτελικά ο ΑΟ Γιάννινα κέρδισε τον ΑΟ Ανατολής (0-0,4-2 πεν.) και ο ΠΑΣ Ατρόμητος τον ΠΑΣ Γιάννινα με 3-0. Στον μικρό τελικό ο ΠΑΣ Γιάννινα κέρδισε τον ΑΟ Ανατολής με 4-1.Στον μεγάλο τελικό ο ΠΑΣ Ατρόμητος 95 κέρδισε τον ΑΟ Γιάννινα με 3-0.
Προπαίδων
Το πρωτάθλημα προπαίδων έγινε σε 3 ομίλους. Πριν τα τελικά ακολούθησε αγώνας διαβάθμισης. Στα ημιτελικά ο Αστέρας Ιωαννίνων κέρδισε την Θύελλα Ελεούσας (1-1,4-2 πεν.) και ο ΑΟ Γιάννινα τον Αία Ιωαννίνων (2-2,3-2). Στον μικρό τελικό η Θύελλα Ελεούσας κέρδισε τον Αία Ιωαννίνων (1-1,4-2).Στον μεγάλο τελικό ο ΑΟ Γιάννινα κέρδισε τον Αστέρα Ιωαννίνων (2-2,4-3 πεν.).
Διάφορα
Πρωταθλήματα έγιναν ακόμα σε τζούνιορς,προτζούνιορς,μπαμπίνι.
Εξωτερικοί σύνδεσμοι
16 Κατηγορία:Εγχώρια ποδοσφαιρικά πρωταθλήματα 2015–2016
Πλειάδες (αστρονομία)
Πλειάδες ή Πλειάς ή Μ45 στην αστρονομία ονομάζεται ανοικτό αστρικό σμήνος που ανήκει στον αστερισμό Ταύρο.
Από τους αστέρες του σμήνους των Πλειάδων είναι ορατοί με γυμνό μάτι μόνο έξι ή οκτώ, ενώ με το τηλεσκόπιο αποκαλύπτεται ότι το σμήνος αποτελείται από 2.500 περίπου αστέρες μέχρι του 17ου μεγέθους. Οι λαμπρότεροι από αυτούς έχουν ιδιαίτερα ονόματα και είναι οι κόρες του Άτλαντα και της Πλειόνης: Αλκυόνη, Μαία, Μερόπη, Ηλέκτρα, Κελαινώ, Ταϋγέτη και Στερόπη.
Όλοι οι αστέρες των Πλειάδων παρουσιάζουν την αυτή ιδία κίνηση, που καταμαρτυρεί την κοινή φυσική καταγωγή και ύπαρξη και άλλων φυσικών δεσμών μεταξύ τους. Επίσης οι αστέρες αυτοί περιβάλλονται από διάχυτη νεφελώδη ύλη που καλείται συνολικά «νεφέλωμα των Πλειάδων».
Τα ονόματά τους δόθηκαν από τις επτά Πλειάδες από την Ελληνική μυθολογία.
Λαογραφία
Χαρακτηριστικές είναι και οι εκφράσεις: «Άμα σκάσει η Πούλια» ή «μέχρι να πέσει η Πούλια στη θάλασσα».
Κατά τη νεοελληνική παράδοση η Πούλια ήταν «κλώσσα με εφτά κλωσσόπουλα» από τα οποία επέζησε το ένα, ενώ τα άλλα έγιναν αστέρια, από όπου και το όνομα «Κλωσσαριά».
Στους ανατολικούς λαούς οι Πλειάδες συνδέθηκαν με την Αστρολατρία, έτσι οι Πέρσες γιόρταζαν κατά το μεσονύκτιο της 17ης Νοεμβρίου τη μεσουράνησή τους. Τότε ο βασιλέας των Περσών δεν αρνιόταν καμία χάρη που ζητούσαν οι υπήκοοί του. Αλλά και οι Αιγύπτιοι από αυτή την ημέρα άρχιζαν τις προς τιμή της Ίσιδος θρησκευτικές εορτές. Στον Ινδουισμό ονομάζονται Καρτίκα (Krttika) ή Κρττίκα και φέρονται να είναι οι σύζυγοι των επτά σοφών Ρίσσι (Rishi), οι οποίοι σχετίζονται με τους επτά αστέρες της Μεγάλης Άρκτου. Όταν κάποτε αμφισβήτησαν οι επτά Ρίσσι την συζυγική πίστη των συζύγων τους, χώρισαν οι έξι από αυτούς και εκείνες τότε αποχώρησαν και έγιναν οι Πλειάδες. Άλλοι λαοί συνδύασαν τις Πλειάδες με τα επτά αγαθά πνεύματα των Βέντα και της Ζενταβέστα.
Εξωτερικοί σύνδεσμοι
45 Κατηγορία:Ανοικτά σμήνη Κατηγορία:Ταύρος (αστερισμός)
Συμμετοχή του Λουξεμβούργου στη Eurovision
Το Λουξεμβούργο συμμετείχε στο Διαγωνισμό Τραγουδιού της Eurovision 37 φορές από τότε που έκανε το ντεμπούτο του στον πρώτο διαγωνισμό το. Από το 1956 έως το, το Λουξεμβούργο έχασε μόνο ένα διαγωνισμό, το. Από το 1994 έως το 2023, το Λουξεμβούργο δεν συμμετείχε στον διαγωνισμό. Το Λουξεμβούργο έχει κερδίσει τον διαγωνισμό πέντε φορές. Μόνο οι (επτά) και  (επτά) έχουν περισσότερες νίκες.
Η πρώτη νίκη του Λουξεμβούργου ήταν το όταν ο Ζαν Κλοντ Πασκάλ κέρδισε με το τραγούδι "Nous les amoureux". Η Φρανς Γκαλ έδωσε τη δεύτερη νίκη τους το με το "Poupée de cire, poupée de son". Το Λουξεμβούργο πέτυχε αλλεπάλληλες νίκες στις αρχές της δεκαετίας του 1970, με τη Βίκυ Λέανδρος να κερδίζει στο Εδιμβούργο το με το τραγούδι "Après toi" και την Αν Μαρί Νταβίντ να κερδίζει το  με το "Tu te reconnaîtras". Η πέμπτη νίκη του Λουξεμβούργου ήταν το όταν η Κορίν Ερμές κέρδισε με το "Si la vie est cadeau". Μετά τη διοργάνωση του διαγωνισμού, το Λουξεμβούργο δυσκολεύτηκε να επηρεάσει, φτάνοντας μόνο δύο φορές στην πρώτη δεκάδα, με την Σερίς Στίβενς τρίτη και τη Λάρα Φαμπιάν τέταρτη. Από τότε που υποβιβάστηκε από τη συμμετοχή το, η χώρα αποσύρθηκε, με την χώρα να ανακοινώνει την επιστροφή της στον διαγωνισμό του 2024 μετά από 31 χρόνια απουσίας.
Πρόσφατη ιστορία
Το, το RTL επρόκειτο να επιστρέψει στην Eurovision μετά από απουσία 11 ετών. Ωστόσο, μετά από νομισματικά ζητήματα, το Λουξεμβούργο αποσύρθηκε. Ισχυρές φήμες ανέφεραν ότι το RTL θα συμμετείχε στο διαγωνισμό του 2005. Ωστόσο, το RTL αποφάσισε αργότερα εναντίον και δήλωσε ότι δεν θα "επιστρέψουν" ποτέ. Το 2008, το RTL επανέλαβε αργότερα την έλλειψη ενδιαφέροντος για την επιστροφή στο διαγωνισμό.
OGAE Λουξεμβούργο
Τα τελευταία χρόνια το υποκατάστημα OGAE του Λουξεμβούργου προωθήσει το Λουξεμβούργο για να επιστρέψει στον διαγωνισμό. Το συνέδριο του 2008 που φιλοξένησε ο οργανισμός με τους Λουξεμβουργιανούς συμμετέχοντες Κορίν Ερμές και Μαριόν Βέλτερ, καθώς και την Πορτογαλίδα συμμετέχοντα του Βάνια Φερνάντες, έλαβε μεγάλη προσοχή από τα μέσα ενημέρωσης στη χώρα, με το RTL να κάνει ρεπορτάζ δύο φορές για την εκδήλωση, και ήταν παρόντες για συνέντευξη από την Ερμές.
Ευκαιρίες για επιστροφή
Έχει προταθεί ότι η αποστολή δημόσιας υπηρεσίας του RTL Télé Lëtzebuerg, η οποία εστιάζεται έντονα στην παροχή ειδησεογραφικού και ενημερωτικού περιεχομένου των Λουξεμβούργου στο τηλεοπτικό κοινό του Λουξεμβούργου, καθώς και το καθεστώς της RTL ως εισηγμένης εταιρείας, αποτελούν σημαντικά εμπόδια για την επιστροφή της χώρας στην διαγωνισμός. Ο Όμιλος RTL, ωστόσο, εξακολουθεί να είναι μέλος της EBU, κάτι που αποτελεί προϋπόθεση για τη συμμετοχή στο διαγωνισμό.
Τον Σεπτέμβριο του 2009, ανακοινώθηκε ότι το RTL σκέφτηκε σοβαρά να επιστρέψει στον διαγωνισμό το. Ωστόσο, θα έπρεπε να εξασφαλίσουν αμοιβές σχετικά με τη συμμετοχή και τα έξοδα του καλλιτέχνη. Αν και φημολογήθηκε ότι το Λουξεμβούργο θα επέστρεφε στην έκδοση του, το RTL ανακοίνωσε ότι δεν υπάρχουν τέτοιες προθέσεις προς το παρόν.
Στις 21 Ιουνίου 2016, η Επιτροπή Αναφορών της κυβέρνησης του Λουξεμβούργου έλαβε πέντε αναφορές για διάφορα θέματα σχετικά με το Μεγάλο Δουκάτο. Ένα από αυτά ήταν να επιστρέψει το Λουξεμβούργο στον διαγωνισμό τραγουδιού της Eurovision. Η κυβέρνηση του Λουξεμβούργου διεξήγαγε στη συνέχεια μια συζήτηση για να συζητήσει τις προτάσεις που περιέχονται στην αναφορά και την πιθανή επιστροφή της χώρας στον διαγωνισμό. Ωστόσο, το RTL επανέλαβε την πρόθεσή του να μην συμμετάσχει στις 22 Αυγούστου.
Αιτία μη συμμετοχής και Απουσίες
Μεταξύ του 1956 και του 1993, το Λουξεμβούργο απουσίασε μόνο μία φορά, το. Ωστόσο, το 1993 το Λουξεμβούργο υποβιβάστηκε από τη συμμετοχή στο διαγωνισμό του 1994 και δεν έχει ακόμη επιστρέψει.
Αξίζει να σημειωθεί, ότι το RTL, παρότι μέχρι και σήμερα είναι μέλος της EBU, έχει γίνει σε μεγάλο βαθμό ιδιωτικό κανάλι, και μεγάλος μιντιακός όμιλος της χώρας, βγαίνοντας ακόμη και έκτος της Επικράτειας του Λουξεμβούργου (σε Γαλλία, Γερμανία, Βέλγιο, Ολλανδία και Πολωνία), ενώ η κυβέρνηση του Λουξεμβούργου, δεν προτίθεται να επενδύσει στον τομέα της Eurovision, και απέχει εδώ και πολλές δεκαετίες, ενώ ο διαγωνισμός δεν μεταδίδεται τηλεοπτικά εδώ και πολλά χρόνια στην χώρα.
Επίσης το Λουξεμβούργο, είναι αρκετά μικρή χώρα, ενώ πριν αποχωρήσει η χώρα οριστικά από τον θεσμό, το 1993, ο διαγωνισμός, έκανε χαμηλές τηλεθεάσεις, ενώ τα τελευταία χρόνια, που πρότεινε η EBU, την επιστροφή του Λουξεμβούργου στον διαγωνισμό, το RTL, τους ξεκαθάρισε ότι "οι μικρές χώρες της Ευρώπης, δεν έχουν θέση πλέον να συμμετάσχουν στην Eurovision", και πράγματι ισχύει αυτό διότι εκτός από το Λουξεμβούργο, δεν συμμετέχουν εδώ και πολλά χρόνια στην Eurovision, και άλλες μικρές χώρες της Ευρώπης η Ανδόρρα και το Μονακό, για τους ίδιους λόγους εδώ στην ίδια λογική, κινείται και το Λιχτενστάιν, το οποίο δεν θέλει να δημιουργήσει Δημόσια Ραδιοτηλεόραση, για λόγους κόστους, αλλά και του ότι δεν συμμετείχε ποτέ στην Eurovision.
Συμμετοχές
Λόγω του μικρού μεγέθους της χώρας και της τάσης του εθνικού ραδιοτηλεοπτικού οργανισμού για εσωτερική επιλογή, οι περισσότεροι από τους συμμετέχοντες στο Λουξεμβούργο προέρχονταν από έξω από το Μεγάλο Δουκάτο, κυρίως από τη Γαλλία. Οι Σολάνζ Μπερί, Plastic Bertrand και Λάρα Φαμπιάν ήταν από το Βέλγιο, οι Νάνα Μούσχουρη και Βίκυ Λέανδρος από την Ελλάδα, οι Νταβίντ Αλεξάντρ Βίντερ και Margo από την Ολλανδία, οι Αϊρίν Σιρ και Μάλκολμ Ρόμπερτς από το Ηνωμένο Βασίλειο, η Geraldine από την Ιρλανδία, οι Γιούργκεν Μάρκους και Κρις Ρόμπερτς από τη Γερμανία, οι Baccara από την Ισπανία, οι Ζαν Μανσόν, Maggie Parke και Ντάιαν Σόλομον από τις Ηνωμένες Πολιτείες και Σερίς Στίβενς από τον Καναδά. Και οι πέντε από τους νικητές καλλιτέχνες από το Λουξεμβούργο ήταν ξένοι, τέσσερις ήταν Γάλλοι και μια ήταν Ελληνίδα. Από τις 38 συμμετοχές συνολικά και ακόμη περισσότερους ερμηνευτές, μόνο οι ακόλουθες εννέα ήταν εγγενείς στο Λουξεμβούργο: Camillo Felgen, Chris Baldo, Monique Melsen, Sophie Carle, Franck Olivier, Park Café, Sarah Bray, Marion Welter και Modern Times.
Ιστορικό ψηφοφορίας
Μέχρι το, το ιστορικό ψηφοφορίας του Λουξεμβούργου έχει ως εξής:
Οι μεγάλες βαθμολογίες που έδωσε το Λουξεμβούργο
Στους τελικούς:
Κ.Ε. → Κριτική Επιτροπή T. → Τηλεψηφοφορία
Στους ημιτελικούς:
Εκλογές της Γερουσίας των Ηνωμένων Πολιτειών 1976
Η εκλογή της Γερουσίας των Ηνωμένων Πολιτειών 1976 ήταν μια εκλογή για τη Γερουσία των Ηνωμένων Πολιτειών η οποία συνέπεσε με την εκλογή του Δημοκρατικού Τζίμμυ Κάρτερ στην προεδρεία καθώς και με την Γιορτή της Διεκατονταετηρίδας των Ηνωμένων Πολιτειών. Περίπου οι μισές έδρες που κρίνονταν στην εκλογή άλλαξαν κόμματα, αλλά η οριακή νίκη του Κάρτερ δεν επέφερε πλούσια κέρδη για τους Δημοκρατικούς, και η ισορροπία δύναμης του σώματος παρέμενε ίδια.
Κέρδη και απώλειες
Οι Δημοκρατικοί κέρδισαν ανοκτές έδρες στην Αριζόνα, τη Χαβάη, τη Νεμπράσκα, και νίκησαν τους εν ενεργεία γερουσιαστές Τζον Γκλεν Μπηλ του Μέριλαντ, τον Τζέιμς Λ. Μπάκλεϋ του Συντηρητικού Κόμματος της Νέας Υόρκης, τον Ρόμπερτ Ταφτ τον νεότερο του Οχάιο, και τον Μπιλ Μπροκ του Τενεσσί.
Πλήρης κατάλογος αναμετρήσεων
Ένα παχύ όνομα πολιτείας συνδέει σε ένα άρθρο σχετικά με την εκλογή στην πολιτεία.
Βασιλίτσα
Η Βασιλίτσα είναι βουνό της Μακεδονίας και της Ηπείρου, στα όρια των νομών Ιωαννίνων και Γρεβενών. Η κορυφή της έχει υψόμετρο 2.249 μέτρα και βρίσκεται στο κεντρικό τμήμα της οροσειράς της Βόρειας Πίνδου ανάμεσα στα χωριά Δίστρατο, Σμίξη και Αβδέλλα. Διαθέτει και χιονοδρομικό κέντρο με 18 πίστες και 7 αναβατήρες.
Το όρος Βασιλίτσα είναι σημαντικός βιότοπος για την αρκούδα, τη βίδρα και το αγριόγιδο, και έχει συνολική έκταση 13.562,9 στρέμματα.
Γεωγραφία
Η Βασιλίτσα αποτελεί μια από τις κορυφές της οροσειράς της Πίνδου. Υπάγεται στο εθνικό πάρκο της βόρειας Πίνδου και το μεγαλύτερο μέρος της ανήκει στο νομό Γρεβενών, ενώ ένα μικρό τμήμα της στο νομό Ιωαννίνων. Σε απόσταση 42 χλμ. από την πρωτεύουσα του νομού Γρεβενών και βορειοδυτικά του νομού(σε ένα ανοιχτό οροπέδιο σε ύψος που ξεκινάει από τα 1.642 μ. και φτάνει τα 2.100 μ.), βρίσκεται το Εθνικό Χιονοδρομικό Κέντρο της Βασιλίτσας. Από την Αθήνα απέχει 420 χλμ. και από τη Θεσσαλονίκη 215 χλμ.
Κλίμα
Διακρίνουμε δύο κλιματικούς τύπους, τον ηπειρωτικό και τον ορεινό. Το ετήσιο θερμοκρασιακό εύρος είναι υψηλό. Η μέση ετήσια θερμοκρασία κυμαίνεται ανάλογα με την υψομετρική Ζώνη. Ο ορεινός κλιματικός τύπος επικρατεί στα μεγαλύτερα υψόμετρα και ως επί το πλείστον σε πλαγιές με βορινές εκθέσεις.
Βλάστηση
Η βλάστηση που επικρατεί είναι χαρακτηριστική των οικοσυστημάτων της οξιάς και των παραμεσογειακών κωνοφόρων (μαύρη πεύκη, ελάτη), των ψυχρόβιων κωνοφόρων (ρόμπολο) και των εξωδασικών οικοσυστημάτων (υπαλπικά λιβάδια). Τα αιωνόβια ρόμπολα, το χειμώνα κάνουν σχηματισμούς με την ομίχλη στο χιόνι, ενώ το καλοκαίρι παιζουν με σκιές στο αλπικό χόρτο της Βασιλίτσας. Το κλίμα στην περιοχή της Βασιλίτσας είναι ενδιάμεσο του Μεσογειακού, που συναντάται γύρω από τις μεσογειακές ακτές, και του Μεσευρωπαϊκού, που επικρατεί στην κεντρική Ευρώπη. Οι ιδιαιτερότητές του είναι αποτέλεσμα της θέσης της Βόρειας Πίνδου.